runetrust/blame-folketinget-dk huggingface dataset:
Louise Schack Elholm (V), 2012-11-20:
Nej, Venstre har ikke på nuværende tidspunkt lagt sig fast på, hvordan det skal finansieres, om det er via grønthøstermetoden, eller om vi går ind og kigger på nogle specifikke ting som f.eks. en ny cirkusuddannelse, men når regeringen i deres finanslovforslag kan komme med omprioriteringer, så kan det rent faktisk også lade sig gøre for en opposition.
Marie Bjerre (V), 2020-01-30:
Med lovforslaget her skaber vi grundlag for, at vores affaldshåndteringsplaner og vores planer for at forebygge affald forhåbentlig bliver endnu bedre, end de er i forvejen, ikke mindst ved at miljøministeren nu får mulighed for at udarbejde mere præcise og udvidede nationale retningslinjer.
Lene Espersen (KF), 2003-01-08:
politiske udmelding på anden måde, end at man åbenbart mener, at det alene er et spørgsmål om politisk vilje og ikke et spørgsmål om grundlov eller andre forfatningsmæssige principper, der er til hinder for at ændre lovgivningen, når man stiller et sådant spørgsmål.
Pernille Skipper (EL), 2016-10-06:
Derfor er det nærmest som at medvirke i hvis ikke en Olsen-banden-film så i hvert fald en dårlig opsætning af Kejserens Nye Klæder, når vi står med det her katalog af ubehageligheder, som finansministeren har kaldt regeringens egen 2025-plan.
Jacob Buksti (S), 1999-10-07:
Det foregår nu i Euro-11-Rådet, hvor Danmark ikke er med, og derfor er det da absurd, og det må også være absurd ud fra en SF-synsvinkel, at de steder, hvor det er sådan, at Danmarks interesser skal varetages bedst muligt - interesser, som SF mere end noget parti i dette Ting burde interessere sig for - er Danmark ikke med.
Else Theill Sørensen (KF), 2003-05-13:
Risikoen er, at de forældre, der får et barn med Downs syndrom eller anden tilstand, der kunne være opdaget og aborteret under graviditeten, ikke får den hjælp fra samfundets side, som barnet og de har brug for, og at mennesker med Downs syndrom eller anden tilstand bliver betragtet som en fejl, noget, der skulle være opdaget under graviditeten og aborteret.
Julius Graakjær Grantzau (ALT), 2019-05-02:
Noget af det, jeg sådan også noterer mig i debatten i dag, er, at det bliver nævnt, at vi i Danmark allerede har rigtig mange kooperativer, og at det derfor ikke nødvendigvis er noget, vi behøver at kigge nærmere på for at understøtte det.
Anni Matthiesen (V), 2017-03-21:
For så vidt angår L 150, vil jeg sige, at forslaget især er med til at understøtte, at borgerne får en mere sammenhængende og helhedsorienteret indsats, mens vi med det lovforslag, der hedder L 151, er med til at øge fleksibiliteten og trygheden for beboerne på de kommunale og regionale døgntilbud.
Nicolai Wammen (S), 2002-05-15:
Derfor må man spørge: Hvad er det, der gør, at ministeren synes, at det var væsentligt at stoppe indsatsen, om end måske kun midlertidigt, på et af de områder, hvor vi ved, at der er nogle meget store problemer? Det er betænkeligt, at ministeren som led i de almindelige spareplaner på miljøområdet også har valgt at nedprioritere det her område.
Per Clausen (EL), 2005-03-31:
Men jeg synes bare, at hvis den der regionale planlægning virkelig for alvor strategisk set skal betyde noget for regionens udvikling, så er det meget vigtigt, at kommunerne ikke efterfølgende planlægger udelukkende med den binding på sig, at den planlægning, de laver, ikke må stride imod den.
Jette Gottlieb (EL), 2020-05-28:
Men jeg har spidset ører, for nu hørte jeg den socialdemokratiske ordfører forudsige, at serviceloftet nok ville blive løftet, og jeg hørte Dansk Folkepartis ordfører sige, at det var meget vigtigt, at serviceloftet blev løftet, og jeg hørte også SF's ordfører sige det.
Mette Gjerskov (S), 2013-03-14:
Samtidig flytter vi en hjemmel, der findes i forvejen, vedrørende de større besætninger fra landbrugsloven til lov om hold af dyr, og med den rapport, som en arbejdsgruppe under Fødevarestyrelsen har afgivet, har vi herefter et rigtig godt fundament for at fastsætte de nærmere regler om uddannelseskrav i forhold til både større og mindre besætninger.
Katrine Robsøe (RV), 2025-11-27:
Derfor ser jeg frem til, at regeringen forhåbentlig allerede helt i starten af det nye år indkalder til forhandlinger, så vi rent faktisk kan få set på den rapport, der gerne skulle komme i løbet af de næste 2 uger, og som skal klargøre, hvilke regulatoriske muligheder der er, og at vi derfor forhåbentlig også kan tage dem i brug hurtigst muligt på alle de områder, vi har kortlagt som sårbare områder.
Per Clausen (EL), 2010-01-20:
Det andet interessante er, at når statsministeren har indført et system, der gør, at man kan søge ud på et privathospital, hvis man har en af de sygdomme, som kan behandles på et privathospital – og ikke bare har ret til, men også mulighed for at bruge den ret – så fører det til, at netop de lidelser og de sygdomme prioriteres højt, mens det faktisk ikke hjælper den alvorligt syge på Herlev Sygehus, at vedkommende har en ret til at søge et andet sted hen, for der er ikke noget andet sted at søge hen.
Anders Fogh Rasmussen (V), 2006-10-03:
Forslaget indebærer, at aftenskolerne får mulighed for at anvende op til 40 pct. af deres kommunale tilskudstilsagn til aktiviteter tilrettelagt som fleksible tilrettelæggelsesformer, som bl.a. er åbne studiecirkler, åbne studieværksteder, workshops, spørg specialisten og fleksibel læring/fjernundervisning.
Jacob Buksti (S), 2000-03-15:
For at få afvejet alle disse muligheder mod hinanden, mod de økonomiske rammer og behovet for øget sikkerhed, har jeg allerede igangsat et arbejde med udformning af en samlet strategi på området. Min udtalelse er således ikke udtryk for ringeagt for det behov for sikkerhed, som befolkningen langs de jyske sidebaner føler, men udtryk for ønsket om realistiske og velovervejede løsninger.
Frederik Vad (S), 2025-10-24:
Det her er endnu et skridt i retning af at skabe en udlændingepolitik, som dels sørger for, at de mennesker, der er her på et lovligt grundlag, kan blive ved med at fungere her som alle andre borgere, og samtidig sikrer, at dem, der ikke skal være her, ikke kan trække alle mulige ydelser, som skattebetalerne har finansieret.
Per Clausen (EL), 2009-02-27:
Jeg vil så tage de tre punkter og gå ind i dem, for i modsætning til hr. Kristen Touborg, der vistnok med sikkerhed kunne sige, at han ville stemme nej, vil jeg ikke udelukke, at jeg kan ende med at stemme ja, særlig hvis Dansk Folkeparti og Det Radikale Venstre får alle de ændringer ind i det her lovforslag, som de gerne vil have.
Zenia Stampe (RV), 2016-11-17:
Det der billede af, at det ville koste flere milliarder at gennemgå de her mange dokumenter og sager, og at man ikke helt har styr på, om de er relevante stadig væk osv. osv. – hvis det rent faktisk var sådan, at der lå oceaner af sager og dokumenter, og man ikke rigtig vidste, hvad man skulle bruge dem til, så synes jeg måske nok, man skulle afsætte nogle ressourcer til at gennemgå dem.
Lars Barfoed (KF), 2011-04-15:
F.eks. betyder reglerne, at der kan beskikkes en bistandsadvokat for de nære pårørende til en person, der er død i Kriminalforsorgens varetægt, og det er jo det, forslaget drejer sig om, hvis sagen efterforskes som en mulig voldsforbrydelse eller lignende og særlige forhold taler for at beskikke en advokat.
Søren Kolstrup (EL), 2000-01-14:
Vi synes, uanset hvad partierne hedder, at udviklingen skal vendes, og derfor har vi lagt megen vægt på, at der i lovforslaget står, at det er vigtigt at få skabt et levende miljø langs havnefronten med spændende og attraktive miljøer og en passende blanding af boliger og erhverv.
Malou Aamund (V), 2011-02-22:
Det, der undrer mig lidt ved SF's ordførers kritik her og ønsket om at lave en radikal ændring af strukturen, er, at SF jo har ambitioner om at danne regering med Socialdemokraterne, og det synes jeg er mærkeligt, for det her er jo også Socialdemokraternes forslag, så det, vi ser her, er tydeligvis en helt markant splittelse i oppositionen om så vigtigt et element som forskningspolitikken, og hvad Danmark skal leve af i fremtiden.
Michael Aastrup Jensen (V), 2009-03-26:
En af de bedste begivenheder inden for de seneste år har klart været sammenbruddet af det tidligere kommunistiske styre i østlandene og de spirende demokratier, vi har kunnet iagttage, og som vi i de vesteuropæiske lande har været med til at fremdrive ved åbent at byde nye medlemmer velkommen i Det Europæiske Fællesskab, selvfølgelig under visse forudsætninger.
Lotte Rod (RV), 2017-02-23:
Måske er man selv på plejehjem, måske har man en mor eller far, der er det, måske har man en bedstemor eller bedstefar, eller måske tænker man bare også meget over, hvordan det vil være, når man selv kommer i den situation, fordi vi jo nogle gange hører nogle rigtig fantastiske eksempler på steder, hvor det er meningsfuldt og smukt at være gammel, mens vi andre gange hører nogle eksempler, hvor man tænker, at man altså ikke selv har lyst til at være gammel der.
Charlotte Broman Mølbæk (SF), 2024-04-10:
Jeg kunne godt tænke mig at høre, om ordføreren lige kunne konkretisere, hvor vi finder de tal, der viser, hvordan det rent proportionelt ser ud, altså med hensyn til hvor mange penge vi bruger på bureaukratiet, versus hvor mange penge vi bruger på mennesker med handicap.
Villum Christensen (LA), 2008-11-12:
Det er alle disse lande, som med en fælles valuta i princippet skal føre fælles finanspolitik, altså man skal finde fælles løsninger for disse tre grupper af lande, når det drejer sig om socialpolitik, beskæftigelsespolitik og ikke mindst skattepolitik, og det er altså, på trods af at problemerne er vidt forskellige.
Bertel Haarder (V), 2011-04-07:
Den ordning vil så selvfølgelig bortfalde i forbindelse med en eventuel senere tilpasning af bloktilskudsfordelingen på sundhedsområdet. Så jeg mener, at der er tænkt på alle de ting, der har været drøftet, og jeg kan i øvrigt fuldstændig tilslutte mig de gode svar, som både fru Sophie Løhde, hr. Hans Kristian Skibby og hr. Rasmus Jarlov har givet i den debat, vi har overværet.
Jesper Petersen (S), 2022-04-28:
Men i forbindelse med sidste års finanslov blev der altså taget den her beslutning om at lave en gennemgang af PPR, netop fordi man ville forbedre hele det arbejde, som sker der, og adressere nogle af de udfordringer, som jeg kan høre på hr. Stén Knuth at han også er optaget af.
Niels Helveg Petersen (RV), 2003-11-21:
Det lykkedes hr. Villy Søvndal at komme med et indlæg her om sin modstand mod beslutningsforslaget uden med ét ord at nævne den afgørende begivenhed, som det er, at FN's Sikkerhedsråd den 15. oktober i enstemmighed vedtog en resolution, hvor det i § 14 hedder, at man indtrængende opfordrer medlemsstaterne til at bidrage under dette FN-mandat, også med militærhjælp, til den multinationale styrke.
Magnus Heunicke (S), 2015-04-16:
F.eks. har vi jo allerede aftalt, hvad flere ordførere har nævnt, at der kan være risiko for lugtgener – jeg ved ikke, hvad den tekniske term er, men det er et lavvandet område tæt på, hvor der bor folk, og hvis det ligger brak, kan der opstå lugtgener – og det forsøger vi at håndtere undervejs.
Pelle Dragsted (EL), 2019-04-12:
Det må man jo helt selv om, men jeg tror f.eks., at medlemmerne af Coop eller af de mange forbrugerejede fjernvarmeselskaber og af de mange forbrugerejede elselskaber, vi har i Danmark, vil være uenige med ministeren i, at det ville være en god idé, hvis man fjernede den demokratiske styreform, som man har i de virksomheder.
Lars Dohn (EL), 2015-03-26:
I flere høringssvar rejses der kritik, og den er sammenfaldende med den kritik, Enhedslisten rejste ved behandlingen af lovforslag nr. L 170 i 2010 om ændring af jernbaneloven, nærmere bestemt i spørgsmål 6, om det problematiske i, at Jernbanenævnet ikke er fuldt uafhængigt af Trafikstyrelsen.
Rasmus Prehn (S), 2007-05-09:
Bør statsministeren ikke som den, der har det overordnede ansvar, sende et meget kraftigt signal, så der overhovedet ikke er nogen tvivl om, at det selvfølgelig overhovedet ikke kan være acceptabelt, at en forsker svigter de aftaler, der er indgået om adgang til arkivet, og offentliggør hemmeligstemplede, personfølsomme oplysninger?
Ulla Tørnæs (V), 2004-03-30:
Så vil jeg blot sige til den radikale ordfører, fru Margrethe Vestager, at jeg desværre ikke er herre over Folketingets tilrettelæggelse af dagsordenen, men jeg havde også gerne set, at vi kunne have klaret denne her lille sag på et andet tidspunkt end på det fremskredne tidspunkt, vi er ved nu.
Peder Hvelplund (EL), 2016-11-25:
Det er bare, fordi nogle gange får ordføreren det til at lyde så utrolig simpelt, altså, at det er, som om kommunerne bare lader de her patienter ligge, fordi det er lige så rart at have dem til at ligge dér, som det er at have dem til at ligge et andet sted.
Lene Garsdal (SF), 2003-09-04:
I sidste uge havde vi det her forslag til anden behandling, og SF havde stillet et ændringsforslag, som skulle skabe sikkerhed for, at der ikke blev solgt eller udlejet sygehusbygninger, og at der ikke blev nedlagt sygehuse, men at der skulle være stillet økonomiske garantier, så amterne kunne videreføre driften af sygehusene, indtil Sygehuskommissionen var færdig med sit arbejde.
Karsten Hønge (SF), 2019-03-26:
Advokatrådet bemærker jo, at vurderingen af udvisningsspørgsmålet ofte kan afhænge af oplysninger, som kun den tiltalte ligger inde med, f.eks. om tilknytning til herboende personer, eventuelle rejser til hjemlandet, sprogkundskaber og kontakt til familiemedlemmer i hjemlandet.
Per Clausen (EL), 2008-04-22:
Nu har det så i dag vist sig, at tanken om, at vi skal finansiere ændringer af de økonomiske forhold i Danmark ved øget brugerbetaling inden for sundhedssektoren åbenbart har bredt sig til at blive et generelt princip, i hvert fald hos det ene af regeringspartierne, idet man jo nu åbenlyst taler om, at der også skal indføres brugerbetaling i forbindelse med besøg hos lægen.
Finn Sørensen (EL), 2016-02-09:
Det korte af de lange er, at det her lovforslag er en grov og kynisk spareøvelse, der skal tjene to formål: Det skal skaffe penge til lettelser i topskatten, som der står i regeringsprogrammet, og presse niveauet for sociale ydelser endnu længere ned, i forventning om at mindstelønnen følger med nedad.
Elisabeth Geday (RV), 2006-06-01:
Blandt De Radikale og Socialdemokraterne er vi jo enige om, at vi vil af med den uværdige lave starthjælp til flygtninge og indvandrere, og vi er også enige om, at kontanthjælpsloftet ikke duer, at det sender folk i fattigdom i stedet for at sende dem i arbejde.
Aaja Chemnitz Larsen (IA), 2016-06-01:
Ofte når vi taler om rigsfællesskabet, tales der om et samarbejde mellem den danske regering og naalakkersuisut, men fokus bør i lige så høj grad være på, hvordan vi kan sikre en tæt koordination og inddragelse af Inatsisartut i de forhold, der vedrører Grønland.
Keld Albrechtsen (EL), 2002-01-24:
Man har vaklet mellem hr. Skaarup og hr. Lykketoft næsten fra dag til dag, og i går tydede meget på, at hr. Skaarup var ved at få trukket ministeren og hr. Sjursen over til sig, bl.a. med hr. Sjursens angreb på dansk bistandspolitik i området.
Henrik Høegh (V), 2009-04-24:
Jeg synes også i dag, at jeg kunne høre i hr. Søren Espersens tale, at vi også kan være enige om, at vi løser det her inden for de indgåede aftaler omkring bloktilskuddet, men også inden for de indgåede aftaler og de muligheder, der ligger i forhold til vores fælles forpligtelse over for internationale aftaler.
Aaja Chemnitz Larsen (IA), 2018-05-25:
Derfor vil jeg spørge ordføreren: Hvad er det, ikke kun ordførerens parti, men også de andre partier kan gøre for at være med til at sætte Grønland på dagsordenen, kan man sige, ikke kun når vi snakker rigsfællesskabet og Grønland, men også når vi drøfter alle mulige andre emner?
Per Clausen (EL), 2006-10-27:
Det kan godt være, at der er nogle fiskere, som har fået ekstra indtægter ud af det, men Enhedslisten synes altså, at når man snakker om at støtte en udvikling i fiskeriet, er man også nødt til at sige noget om, hvad det er for noget fiskeri, man gerne vil støtte.
Christian Poll (ALT), 2016-03-30:
Derfor vil jeg godt spørge ministeren, om der er et fagligt grundlag for at mene, at en højere strafferamme som fremlagt i forslaget rent faktisk vil have en effekt på dyrevelfærden, eller om det bare er en antagelse – lidt skrevet med venstre hånd – om, at højere straf giver en effekt.
Jes Lunde (SF), 2001-04-25:
Tobin-skatten er jo et af de forslag, der har været oppe, et forslag, som vi i SF har været meget interesseret i, og som vi også tidligere har fremsat et par beslutningsforslag om, fordi det er et forslag, der lægger op til, at man indfører en afgift på valutatransaktioner, en afgift, der er så beskeden, at den ikke betyder noget for dem, der bare skal have finansieret en almindelig handel, men den betyder meget for dem, der har transaktioner med voldsomt store beløb, fordi de er ude i et spekulativt øjemed, og på den måde kan den bidrage til at nedbringe spekulationen, samtidig med at den kan give et provenu til at finansiere de mægtig store sociale opgaver, der er på globalt plan.
Annie Lunde Hansen (CD), 2000-03-28:
, dog kan der flere steder spores en generel undren over, at støtten til investering i anlæg i fiskerihavne i bemærkningerne er indskrænket til omstrukturering i bestående fiskerihavne, når selve lovtekstens ordlyd umiddelbart virker mere vidtgående. Formålet med denne indskrænkning kunne det da være meget rart at få præciseret under udvalgsbehandlingen.
Morten Bødskov (S), 2013-02-07:
Det er der ikke på nogen måde tale om, tværtimod er der tale om en velafbalanceret aftale, som kan være med til at sikre, at kriminalforsorgen får mere luft, at vi får en kriminalforsorg, der kan hænge sammen, og at vi får udbygget en afsoningsform, som bevisligt er med til at sikre, at vi får færre gengangere og dermed færre nye ofre for kriminalitet.
Gitte Willumsen (KF), 2022-03-25:
Men jeg kunne godt tænke mig at høre ordføreren reflektere lidt over, om det der klasserumsordentlighed, hvis man kan kalde det sådan, kommer af stærke kompetencer hos læreren, der står i klasserummet, eller det kommer af, at man hælder flere penge ned i skolen.
Christian Langballe (DF), 2014-04-25:
Det er ikke en særlig konsistent argumentation, når man tænker på, at regeringen og andre jo har en målsætning om, at så og så mange skal gå på universitetet, og at så og så mange skal have en uddannelse, men når det drejer sig om et andet område, er det lige pludselig blevet til uddannelsessnobberi.
Tom Behnke (FRI), 2000-04-14:
Først startede vi med KVU, MVU, CVU og DPU, og nu efter en aftale mellem S, RV, SF og CD og med tilslutning fra EL er vi gået i gang med VEU, udmøntet i FVU, GVU, EUD, VFV, PGU og VVU.
Peter Skaarup (DF), 2001-10-24:
Men jeg undrer mig nok stadig væk over, at statsministeren virkelig finder det acceptabelt, at statsministeren ikke får den besked om den irakiske hærchef, altså når Politiets Efterretningstjeneste har vidst om den irakiske hærchef helt siden 1999, at statsministeren ikke får den besked før om onsdagen, hvor åbningstalen jo holdes om tirsdagen.
Per Stig Møller (KF), 2004-04-13:
I virkeligheden står hele Folketinget og fordømmer menneskerettighedskrænkelserne i Tjetjenien og forlanger, at de, der foretager menneskerettighedskrænkelserne, bliver ført til doms, og som samtidig selvfølgelig siger, at Rusland altså også har ret til at leve i fred for terror.
Frank Aaen (EL), 1999-01-13:
Den organisation, vi har i dag, og som vi har haft i godt 10 år, hvor vi har en Forbrugerstyrelse, der forener Statens Husholdningsråd, Forbrugerklagenævnet, sekretariatsbetjening og Forbrugerombudsmanden, mener vi faktisk er en stærk struktur, fordi den samler alle ressourcerne og på den måde giver den stærkest mulige udnyttelse af de penge, vi afsætter til den statslige informationspolitik.
Benny Engelbrecht (S), 2015-01-28:
Jeg må bare konkludere, at det altså er sådan, at det har været ganske fint – har Venstres syntes igennem tiden – at lave en stor plan for Danmark, at få landet til at hænge sammen via denne timemodel, som bl.a. hr. Lars Løkke Rasmussen gjorde sig til fortaler for i 2008, mens han var finansminister.
Bjarne Laustsen (S), 2009-05-26:
Og nu er det vigtigt, at ministeren hører efter, for i en tv-udsendelse en helt tilfældig søndag aften kl. 19.30 på TV Nord - en rigtig fin kanal, der tager sådan nogle sager op om, at der er kommuner, der kan blive ramt af det her - sagde ministeren, at det her lovforslag er blevet til i samarbejde med Kommunernes Landsforening.
Eigil Andersen (SF), 2014-02-20:
Vi er fremme ved noget her, som netop også er belyst i forbindelse med Liberal Alliances almindelige liberaliseringsforslag vedrørende huslejer i Danmark, nemlig hvor man har beregnet, at det vil koste omkring 2 mia. kr. i øget offentlig boligstøtte, huslejetilskud.
Jane Heitmann (V), 2021-12-03:
Så vil jeg gerne læse et fælles forslag til vedtagelse op på vegne af partierne Venstre, Liberal Alliance, Dansk Folkeparti, Det Konservative Folkeparti, Kristendemokraterne og Nye Borgerlige, som lyder således: Forslag til vedtagelse »Folketinget noterer, at psykiatrien er udfordret, og at åbenlyse problemstillinger med bl.a. lange ventetider på behandling for børn og unge ikke er håndteret af regeringen.
Ulla Tørnæs (V), 2012-12-04:
Harald Børsting, LO's nuværende formand, sagde jo tilbage i 1998, da den socialdemokratiske regering under Poul Nyrup Rasmussens ledelse ændrede dagpengeperioden, at det var svært, men at det set i bakspejlet var det rigtige, fordi de ledige jo var kommet i job.
Vibeke Peschardt (RV), 2000-05-05:
Jeg vil først gøre hr. Christian H. Hansen opmærksom på - han har jo ikke været så lang tid i Folketinget - at Det Radikale Venstre fra 1982 til 1993 støttede borgerlige regeringer, og det kunne vi godt på et tidspunkt finde på at gøre igen.
Lotte Bundsgaard (S), 2007-03-02:
Vi mener så også, at forældrene skal have mulighed for at tage et arbejde, hvis der er et arbejde, og at de unge skal have mulighed for at tage en lærlingeuddannelse, for på den måde at blive i bopælscentrene og få den midlertidige beskyttelse, indtil det er trygt nok til, at vi enten kan tvangshjemsende, eller at de frivilligt rejser hjem.
Mikkel Bjørn (DF), 2023-12-06:
Jeg vil høre, om ministeren mener, at det er acceptabelt, at DR ukritisk videreformidler Eva Ersbølls grove og fuldstændig grundløse beskyldninger mod spørgeren om, at spørgeren overtræder henholdsvis forvaltningsretten, forvaltningsloven og GDPR-reglerne og desuden også undergraver retsstatsprincipperne, ved at spørgeren interesserer sig for Indfødsretsudvalgets lovarbejde, når enhver ved, forhåbentlig, at disse love ikke gælder eller finder anvendelse i forbindelse med Folketingets arbejde?
Kristian Thulesen Dahl (DF), 1998-09-08:
Det er jo dejligt, at hr. Jan Petersen så fuldstændig forbigår, at der på det finanslovforslag fra regeringen, som vi skal behandle her i dag, kun er et reelt overskud, når man bortregner engangsindtægter, på 300 mio. kr. af et budget på knap 400 mia. kr.
Lisbeth Bech Poulsen (SF), 2016-04-26:
Det her er om ikke en rammelovgivning så et forsøg på at lave et beslutningsforslag, der rammer det lidt bredere ind og f.eks. også siger: Dem, der stemmer for det her, synes, at forbud mod pesticider i § 3-natur er problematisk, og at fjernelse af randzoner er problematisk, fordi de ser det som et samlet hele i forhold til pesticidindsatsen.
Pelle Dragsted (EL), 2024-02-22:
Og i og med at vi ikke ved, om det bliver en del af Sundhedsstrukturkommissionens undersøgelser, fordi der jo også, som ministeren siger, er en armslængde der, så har vi ønsket at sikre, at der kunne ligge en analyse, der kunne blive en del af den debat, fordi vi mener, at den er meget afgørende.
Karsten Lauritzen (V), 2010-12-16:
Der var Socialdemokraterne og SF sådan set enige med os i Venstre og regeringen om, at det er et problem, vi skal gøre noget ved, bl.a. sagde fru Astrid Krag, ordføreren fra SF: Vi kan ikke leve med, at de her menneskesmuglere tjener kæmpe summer på at transportere børn og unge til Danmark, en tur fra deres hjemland, som ofte er ekstremt brutal, og hvor de mindreårige risikerer mangt og meget, såsom at blive udsat for overgreb, farer og tvangsarbejde.